open-index/open-wikipedia-markdown huggingface dataset:
Mong

**Mong** er en grend som ligger sørøst i Eigersund kommune i Rogaland, omtrent 14,5 km fra Egersund sentrum.

## Etymologi
I Norske Gaardnavne er navnet *Mong* beskrevet som en sammensetting av «måke» og «fjord»:

## Historie
Tradisjonelt har småbruk og fiske vært hovednæringen. Mange tok også loseoppdrag, den gang man speidet etter skip og rodde og seilte ut for å tilby losetjeneste. I mange år var det egen skole i bygda, som i så mange andre bygder på den tiden. Skolehuset står i dag ved siden av Mongveien fylkesvei 4276 som går fra fylkesvei 44 og ned til Mong.

Det går også en gammel vei fra Ledre til Mong og videre mot Sokndal. Denne blir brukt som turvei og går i variert kystterreng, på deler av veien har en utsikt ut over havet.

Fra krigshistorien er nok det mest kjente ferden til England med fiskeskøyta Hådyr. Her er et utdrag fra en jubileumsbok om hvordan Kåre Mong opplevde overfarten til England og krigsårene.
Fiskeskøyta som er avbildet er sannsynligvis "nye" Haadyr, som ble bygd på "verven" i Høllen i Søgne etter krigen.

Hådyr er også et kjent sjømerke litt sørøst for Mong, sjømerket er en hvitmalt fjelltopp.

## Stedet
Bygda Mong ligger helt på kysten og det er ingen skjærgård utenfor; Nordsjøen kan være hard og brutal. Landskapet vitner om at her gir ikke været så my gratis, toppene er blankskurt fjell. Trærne vokser opp av små daler og søkk, men stopper når de kommer «over» kanten. Dette har ikke hindret folk i å etablere flere småbruk. På 1960-tallet fant en småbruk med kuer, sau og høns mens en dyrket, gress, poteter og andre grønnsaker. Tidligere ble det også dyrket korn og skåret torv.

I dag er det en blanding av bolighus og fritidsbebyggelse. Det er to naturlige havner Juvåg og Nesapollen/Tuepollen. I Juvåg var det i tidligere tider anløp av rutebåt.

## Referanser
Linjetegningsalgoritme

Innenfor datagrafikk forstås en **linjetegningsalgoritme** å være en algoritme med hensikt å tegne en linje på en skjerm eller annen enhet som viser rastergrafikk.  Enkelte piksler eller bildelementer farges for å gi en best mulig tilnærming til den egentlige linjen. Et eksempel på en slik algoritme er digital differential analyzer.

De enkleste algoritmene tegner linjer i én farge.  De mer avanserte bruker kantutjevning eller anti-aliasing i flere farger.

Innenfor datagrafikk lages også mer komplekse polygoner og kurver av sammensatte linjer.  Metodene for linjetegning brukes også som basis for rasterering mer avansert grafikk.  En type grafikk hvor linjer brukes i utstrakt grad er vektorgrafikk.
Old penny sterling

**Old penny** (flertall: **pence**) er et uttrykk brukt i Storbritannia for å beskrive valutaenheten penny som eksisterte før desimaliseringen av det britiske pundet. Før desimaliseringen var 1 pund sterling delt opp i 20 shilling, og hver shilling var delt opp i 12 pence. 1 pund tilsvarte altså 240 gamle pence.

Tegnet som ble satt etter summen av pence var bokstaven *d*. For en sum på 9 pence ble det altså 9*d*. Bokstaven står for den tidligere romerske valutaen denarii.

Mynter med pence som valør var Farthing (¼*d*.), Halfpenny (½*d*.), Penny (1*d*.), Threepence (3*d*.) og Sixpence (6*d*.)

## Referanser


## Eksterne lenker
*«Penny (Pre-decimal), Coin Type from United Kingdom», *Online Coin Club*
Innbyrdes forståelige språk

**Innbyrdes forståelige språk** er språk der brukerne av ett språk forstår et annet språk uten større problemer. Hvis det ikke er tilfellet, kaller man språka **innbyrdes uforståelige**. Det brukes noen ganger som et kriterium for å skille språk fra dialekter, selv om sosiolingvistiske faktorer også er viktige. Norsk, svensk og dansk er eksempler på innbyrdes forståelige språk.

Forståelighet mellom språk kan være asymmetrisk, slik at brukerne av ett språk har større forståelighet av det andre språket enn dette språkets brukere har av deres språk igjen. Det er først når dette forholdet er noenlunde symmetrisk at forståeligheten kan karakteriseres som «innbyrdes» eller «gjensidig». Innbyrdes forståelighet finnes i forskjellig grad blant beslektede språk eller språk som ligger nære hverandre geografisk, og kan ofte dreie seg om dialektkontinuum.
Cooleyhalvøya

**Cooleyhalvøya** (irsk: *Cuaille*, eldre *Cúalṅge*) er en halvøy nord på østkysten mot Irskesjøen av øya Irland. Den ligger i grevskapet Louth i Irland. Sør for halvøya ligger Dundalkbukten og nord for bukten Carlingford Lough som danner grense mot Nord-Irland. Det er et kupert landskap på halvøya, den høyeste toppen er Slieve Foy. Blant byer og landsbyer på halvøya er landsbyen Omeath, den lille byen Carlingford og havnen i Greenore.

## Geografi

Halvøya inneholder Cooley-fjellene, hvorav den høyeste, Slieve Foy, også er den høyeste toppen i grevskapet Louth på 589 meter. I nord ligger Carlingford Lough og grensen til Nord-Irland; i sør ligger Dundalkbukten. Halvøya er omkranset av regionalveien R173.

Halvøya er geologisk mangfoldig, med 440 millioner år gamle siluriske sandsteiner kalt for gråvakke i nordvest og sørvest, 340 millioner år gamle kalksteiner i øst, og 60 millioner år gamle vulkanske bergarter som danner Cooley-fjellene.

## Mytisk oldtid
I irsk mytologi var Cooley (gammelirsk *Cúalnge*) hjemmet til oksen Donn Cuailnge, og stedet for Táin Bó Cúailnge, «Krøttertyveriet i Cooley». Av gamle monumenter i Cooley er blant annet Proleek-dyssen, hvor dens dekkstein veier anslagsvis 31.75 tonn, og en gallerigrav fra bronsealderen, begge nær Ballymascanlan.

## Folk fra Cooleyhalvøya
Cooley Peninsula er hjemmet til rugbyspillerne Rob Kearney og David Kearney. USAs president Joe Biden har forfedre fra området på Cooleyhalvøya. Han deler en oldefar med Kearney-brødrene. Sportskommentator Jimmy Magee (1935-2017) i Raidió Teilifís Éireann (RTÉ), er oppvokst på Cooley-halvøya.

## Referanser


## Eksterne lenker
*Awarded «EDEN - European Destinations of Excellence» non traditional tourist destination 2008
T. Rex (band)

**T. Rex** var et engelsk rockeband som ble startet av frontfiguren Marc Bolan i 1967. T. Rex ble en av de største gruppene innen glamrock, og var til første halvdel av 1970-tallet meget populære, spesielt i Storbritannia. Bandet het opprinnelig *Tyrannosaurus Rex*, et navn som siden ble forkortet til T. Rex. 

T. Rex bestod av: Marc Bolan, Mickey Finn, Bill Legend og Steve Currie.

Bandet hadde flere hits som blant andre «20th Century Boy», «Children of the Revolution», «Get It On», «Ride a White Swan», «Hot Love» og «Metal Guru». Det blir ansett som en pioner innen glamrock, og har inspirert mange band - blant andre Queen og KISS.

Bandet ble oppløst i 1977, etter at Bolan ble drept i en bilulykke den 16. september 1977, to uker før han fylte 30 år. Kort tid etter Bolans død dannet Mickey Finn et nytt band, kalt Mickey Finn's T.Rex.

T. Rex ble innvalgt i Rock and Roll Hall of Fame i 2020.

## Diskografi
;Studioalbum som Tyrannosaurus Rex
* *My People Were Fair and Had Sky in Their Hair... But Now They're Content to Wear Stars on Their Brows* (1968)
* *Prophets, Seers & Sages – The Angels of the Ages* (1968)
* *Unicorn (T. Rex-album)|Unicorn* (1969)
* *[[A Beard of Stars]]* (1970)

;Studioalbum som T. Rex
* *T. Rex (album)|T. Rex* (1970)
* *Electric Warrior*  (1971)
* *The Slider* (1972)
* *Tanx* (1973)
* *Zinc Alloy and the Hidden Riders of Tomorrow* (1974)
* *Light of Love* (1973)
* *Bolan's Zip Gun* (1975)
* *Futuristic Dragon* (1976)
* *Dandy in the Underworld* (1977)
* *Billy Super Duper* (1982)

;Livealbum
* *T. Rex in Concert* (1981)
* *Born to Boogie – The Soundtrack Album* (1991)
* *BBC Radio 1 Live in Concert* (1993)
* *Live 1977 (T. Rex album|Live 1977* (1997)
* *Midnight Court at the Lyceum* (1998)
* *There Was a Time* (2000)
* *Live at the Boston Gliderdrome 1972* (2001)
* *Uncaged* (2001)
* *For the Lion and the Unicorn in the Oak Forests of Faun* (2003)
* *A Crown of Dark Swansdown* (2016)
* *Brondby Pop-Club* (2016)

## Medlemmer
**Seneste line-up**
* Marc Bolan – sologitar, rytmegitar, vokal (1967–1977, død 1977)
* Dino Dines – keyboard (1973–1977, død 2004)
* Tony Newman – trommer (1976–1977)
* Herbie Flowers – bass (1976–1977)

**Tidligere bandmedlemmer**
* Ben Cartland – gitar (juli 1967)
* Steve Peregrin Took – trommer, perkusjon, bakgrunnsang (1967–1969)
* Mickey Finn – trommer, perkusjon, bakgrunnsang  (1969–1974, død 2003)
* Steve Currie – bass (1970–1976, død 1981)
* Bill Legend – trommer (1971–1973)
* Gloria Jones – keyboard, tamburin, vokal (1973–1976)
* Jack Green – sologitar (1973)
* Paul Fenton – trommer (1973–1974)
* Davy Lutton – trommer (1974–1976)
* Miller Anderson – sologitar (1976–1977)

## Referanser


## Eksterne lenker
* 
*
Skei skole

**Skei skole** (Skei skule) er en 1 til 10-skole (barne- og ungdomsskole) på Skei i Jølster, i Vestland. Skolen har rundt 140 elever, både på barneskolen og på ungdomsskolen. Skei skole ligger ikke langt fra sentrum, like nedenfor Skei stadion og Skei storhall.

## Eksterne lenker
*
Volley

**Volley** (uttales *vålli*; gjennom engelsk fra fransk *volée*, flukt, av latin *volare*, fly) betyr skuddsalve, eller (i sport) treff på ballen før den tar bakken.

Det kan vise til:
* Volleyball
* Volley (tennis)
* Volley (fotball)
Altair

:*Se [[Altair (São Paulo)]] for den brasilianske kommunen*

**Altair** (eller **Atair**) er den lyseste stjernen i stjernebildet Ørnen. Den ligger 17 lysår fra Jorden, og er en av de nærmeste stjernene som er synlige for det blotte øye.

Altair roterer ekstremt fort. Målinger av bredden på spektrallinjene viste at dens ekvator fullfører en komplett omdreining på rundt 6&nbsp;½ timer (andre kilder gir 9 timer, eller 10,4 timer). Til sammenligning bruker vår egen sol litt over 25 dager på dette. En konsekvens av den hurtige rotasjonen, er at Altair er flattrykt: Diameteren rundt ekvator er minst 14 % større enn diameteren gjennom polene.

## Referanser
.lb

**.lb** er Libanons nasjonale toppnivådomene (ccTLD) for Internett.

De offisielle registreringsreglene sier at det er nødvendig å ha et libanesisk sertifikat for et varemerke (*trademark*) for det nøyaktige navnet som ønskes registrert (sett bort fra TLDet og andrenivåkategorien som navnet registreres innenfor).  Imidlertid, sertifikatet som er vist som et eksempel på registreringsenhetens nettsted er tydelig et sertifikat for handelsnavn (*trade name*), hvilket tyder på at registreringsenheten muligens er usikker på forskjellen mellom varemerke og handelsnavn.

Registranter i hvert av subdomenene (**.com.lb**, **.edu.lb**, etc.) forventes å fremvise dokumentasjon på at de er av riktig type organisasjon for å kunne registrere i det subdomenet.  I tillegg kreves det at registrerte navn er unike innen hele **.lb** domenet (for eksempel: **example.com.lb** og **example.org.lb** kan ikke begge bli registrert), fordi registreringsenheten ønsker å holde muligheten åpen for å droppe kravet om tredjenivå registrering og flytte alle navnene til andre nivå.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .lb whois informasjon
Prey

***Prey*** (norsk: ***Bytte***) er en science fiction-roman av Michael Crichton. Den ble først utgitt i bokform i november 2002. 

I likhet med romanen *[[Jurassic Park (bok)|Jurassic Park]]* handler denne boken mye om forskning og teknologiutvikling, i dette tilfellet nanoteknologi.

## Handling
Hovedpersonen i romanen er Jack Forman, en arbeidsløs programmerer som tidligere var ansatt for en bedrift kalt Media Tronics. Forman er også bokens fortellerstemme.

Forman har fått sparken fra Media Tronics etter å ha fått skylden for en korrupsjonsskandale som han i virkeligheten ikke hadde noe ansvar i. Han har ikke klart å finne seg en ny jobb, og har derfor gått inn i rollen som hjemmeværende far med ansvaret for tre små barn, mens hans kone Julia forsørger familien. Hun har en lederstilling i nanoteknologi-selskapet Xymos. Julia er mye borte fra familien, og forklarer dette med at Xymos holder på å utvikle en ny og revolusjonerende bildeteknologi som krever mesteparten av hennes oppmerksomhet. Jack mistenker at Julia i virkeligheten er utro mot ham.

En kveld da Julia kommer sent hjem, viser hun Jack en video der hun demonstrerer Xymos nye nano-robot. I videoen blir robotene satt inn i et menneske, og deretter filmes det som skjer inne i den menneskelige forsøkskaninen i sanntid. Jack blir imponert, men oppdager senere at Julia har løyet når hun påstod at videoen var laget samme dag. Den natten blir de vekket av at babyen Amanda skriker, og det er tydelig at hun har store smerter. Jack tar babyen med til sykehuset, der hun blir undersøkt med magnetresonanstomografi, men plutselig stopper smertene hennes og det later til at alt er i orden igjen. 

Hjemme oppfører Julia seg stadig mer irrasjonelt og oppfarende, frem til hun havner i en bilulykke der hun blir alvorlig skadet.

Jack blir hentet inn av Xymos som konsulent, fordi prosjektleder Ricky – som er en gammel venn av Jack – har problemer med nano-robotene. Gradvis oppdager Jack hva som egentlig foregår på det høyteknologiske laboratoriet.

## Referanser
Den tapte verden (Michael Crichton)

***Den tapte verden*** (engelsk tittel: *The Lost World*) er en technothriller skrevet av Michael Crichton, og publisert i 1995 av Knopf. Boken er oppfølgeren til en tidligere bok *[[Jurassic Park (roman)|Jurassic Park]]*. Boken ble senere filmatisert av Steven Spielberg. 

Arthur Conan Doyle har skrevet en roman med samme navn. Denne har vært dramatisert og gått som hørespill på NRK radio. På samme måte som boken til Conan Doyle omhandler Crichtons roman en ekspedisjon til et isolert område i Sentral-Amerika fylt med dinosaurer. I romanen til Conan Doyle har dinosaurene overlevet fra eldre tidsaldre før menneskeheten, men i romanen gjenskapt ved hjelp av avansert genetisk teknologi. 

## Handling
I 1993, fire år etter katastrofen i Jurassic Park, slår matematiker Ian Malcolm seg motvillig sammen med paleontolog Richard Levine. De forsøker å finne en "tapt verden" av dinosaurer etter rykter om merkelige døde skapninger som skylles opp ved kysten av Costa Rica. I 1995 får de vite om Site B på Isla Sorna, et "produksjonsanlegg" hvor det nå nedlagte selskapet InGen klekket ut og dyrket dinosaurene til temaparken Jurassic Park som ligger på det nærliggende Isla Nublar. 

Levine begir seg raskt ut på en ekspedisjon for å finne igjen Isla Sorna, uten Malcolm. Han reiser sammen med en guide fra Costa Rica som heter Diego, men kort tid etter ankomst til øya blir de angrepet av ett par mystiske skapninger (senere identifisert som Carnotaurus) og Diego blir raskt drept. Etter hvert får Malcolm vite at Levine har forsvunnet i området. Malcolm reiser derfor til øya sammen med et redningsteam. De ankommer øya med våpen og utstyr som kan fungerer som et mobilt laboratorium. De finner et kompleks av forlatte InGen-bygninger, inkludert en landsby for de tidligere arbeiderne, og et laboratorium som de utforsker. 

Samtidig får en annen gruppe - bestående av genetiker Lewis Dodgson og hans assistent Howard King, og biolog George Baselton - vite om Levines ekspedisjon, og de reiser også til Isla Sorna.  Den nye gruppen planlegger å stjele dinosaur-egg på vegne av Biosyn, et rivaliserende selskap til InGen som var ansvarlig for sabotasje som tidligere førte til Jurassic Park-katastrofen. Dodgson og hans gruppe blir snart angrepet av et par Tyrannosaurus Rex, når de forsøker å stjele egg fra dyrets rede, noe som fører til at Baselton blir drept.
Marianne Thorsen

**Marianne Thorsen** (født 1972) er en norsk fiolinist, Hun har bodd 20 år i London, men flyttet tilbake til Trondheim da hun ble ansatt som professor ved ved Institutt for musikk (NTNU).

Gjennom oppveksten hadde hun Bjarne Fiskum som lærer. Hun studerte ved Royal Academy of Music, London, 1987-94. Hun gikk ut fra RAM med utmerkelse, har vært solist med en lang rekke europeiske orkestre og har fått en fiolinkonsert tilegnet seg av Ketil Hvoslef. Hun vant førstepris i *Sparre Olsen konkurransen* 1984, *Ungdommens Strykermesterskap* 1986, mottok "Outstanding Merit Prize" ved *Carl Flesch International Violin Competition* i London, 1992 og *Emily English Award* i 1995. Hun ble kåret av Rikskonsertene til *Årets Unge Solist 1998* og vant "*Concours International de Violon de Sion-Valais*" i 2003.

I tillegg til å være professor ved NTNU, er hun leder av Leopold String Trio, ledende fiolinist i Nash Ensemble of London og underviser ved Royal Academy of Music. Hun spiller på en *Pressenda* bygget i Torino, 1841.

## Diskografi
* *Schubert. Smetana. Bloch. Grieg. Svendsen.* Fiolinsonater. Simax, 1991
* Johan Svendsen. *Symphony No. 2 and other works*. Med Stavanger symfoniorkester. Chatsworth , 1994
* Terje Bjørklund. *Portrait of a composer*. Med Trondheimsolistene. Victoria, 1994
* Johan Daniel Berlin & Johan Heinrich Berlin. *Music from the eighteenth century composed in Trondheim*. Flere utøvere. Vanguard, 1997
* Terje Bjørklund. *Music for strings*. Med Trondheimsolistene. Hemera, 1994
* Vivaldi. *De fire årstider*. Med Trondheimsolistene. Norske Gram, 1995
* Beethoven. *Three string trios, op. 9*. Leopold String Trio. Hyperion, 1998
* *Mozart, Fauré, Prokofiev, Lutoslawski*. Fiolinsonater. Simax, 2000
* Mozart. *Divertimento in E flat, K 563 ; Duo in B flat, K 424*. Leopold String Trio. Hyperion, 2001 
* Saint-Saëns. *Chamber music*. Nash Ensemble. Hyperion, 2005. 2 CD
* Dvorak. *Sekstetter*. Nash Ensemble. Gold, 2005.
* Schubert. *Ørretkvintetten*. Leopold String Trio. Hyperion, 2005.
* Mozart. Fiolinkonserter. Med Trondheimsolistene. Musikkmerket 2L 2006.  Spellemannprisen 2006

## Referanser


## Eksterne lenker
* mariannethorsen.com
* mic.no biografi
* musikkmerket 2L
Nordic Green Left Alliance

**Nordic Green Left Alliance** (NGLA) er en partiallianse av de nordiske sosialistiske venstrepartia. Alliansen ble etablert den 31. januar 2004 på et møte i Reykjavík på Island. Med i NGLA er islandske Vinstri hreyfingin – grænt framboð (Venstrebevegelsen – de grønne), Vänsterförbundet (Finland), Vänsterpartiet (Sverige), Socialistisk Folkeparti (Danmark), Sosialistisk Venstreparti (Norge), Tjóðveldi (Færøyene) og Inuit Ataqatigiit (Grønland). Formålet med alliansen er å styrke samarbeidet og kontaktene mellom de nordiske venstrepartia, og det internasjonale samarbeidet generelt, både på europeisk og globalt plan.

Partiene baserer det politiske arbeidet sitt på internasjonal solidaritet, sosial rettferd og bedre fordeling av samfunnsgodene, likestilling og solidaritet med de kommende generasjonene gjennom en bærekraftig utvikling. 

Samarbeidet har pågått lenge uformelt, og NGLA er en formalisering av dette samarbeidet. I statuttene blir det blant annet understreket at alle de deltakende partien er helt selvstendige, og at samarbeidet bygger på det konføderale prinsippet om enighet. 

## Eksterne lenker
* 
*
Vinstrihreyfingin – grænt framboð

**Vinstrihreyfingin – grænt framboð** (*Venstrebevegelsen – de grønne*) er et sosialistisk parti på Island. Partiet ble etablert 6. februar 1999 av noen medlemmer i Alltinget i et forsøk på å samle venstresosialister og miljøaktivister før Alltingsvalget i 1999.

Da var det allerede gjort et forsøk på en bred samling på venstresiden med Alþýðubandalagið (Folkealliansen), Alþýðuflokkurinn (Sosialdemokratene), Samtök um kvennalista (Kvinnelista) og Þjóðvaki (utbrytere fra Sosialdemokratene) uten at det lyktes.

Dermed endte det hele i to partier, det sosialdemokratiske Samfylkingin og det mer sosialistiske «Vinstrihreyfingin – grænt framboð». Målet for det nye partiet er å kjempe for sosial rettferdighet, en selvstendig utenrikspolitikk og miljøvern.

Partiet fikk 9,1 prosent av stemmene i 1999 og 6 medlemmer av Alltinget. Ved valget i 2003 gikk partiet litt tilbake og fikk 8,8 prosent og 5 Alltingsrepresentanter. Etter framgang ved valgene i 2007 og 2009 dannet partiet regjering med Samfylkingin i 2009. Regjeringen led nederlag ved valget i 2013.

Partiet er med i det nordiske venstrepartisamarbeidet Nordic Green Left Alliance sammen med blant annet norske Sosialistisk Venstreparti (SV).

Katrín Jakobsdóttir ble partileder i 2013. Hun etterfulgte Steingrímur J. Sigfússon. I 2017 ble Jakobsdóttir statsminister i en koalisjonsregjering med Sjálfstæðisflokkurinn og Framsóknarflokkurinn.

## Valgresultat

## Referanser


## Eksterne lenker
* 
*
Frjálslyndi flokkurinn

**Frjálslyndi flokkurinn** (Liberale) er et Islandsk sosialiberalt politisk parti, etablert i 1998 av det tidligere Alltingsmedlemmet Sverrir Hermannsson. Han var selv aktiv innenfor det mer høyreorienterte Sjálfstæðisflokkurinn før han etablerte det nye partiet. Ved valget i 2003 fikk partiet fire mandat i Alltinget, en posisjon partiet beholdt ved Alltingsvalget 2007. Før valget 2007 gikk et lite liberalt parti, Nýtt afl (*Ny kraft*) inn i partiet.

Partiet støtter Islands NATO-medlemskap, men motsetter seg USAs invasjon i Irak. Partiet er motstander av Islandsk EU-medlemskap.

Partileder er Guðjón Arnar Kristjánsson.

## Valgresultat

## Referanser


## Eksterne lenker
*
Íslandshreyfingin – lifandi land

**Íslandshreyfingin – lifandi land** (*Bevegelsen for levende land*) var et miljøorientert politisk parti på Island etablert av journalist og miljøaktivist Ómar Ragnarsson og Margrét Sverrisdóttir den 23. mars 2007, med tanke på det kommende alltingsvalget 2007. Partiet fikk en oppslutning på 3,3 prosent, og klarte dermed ikke sperregrensen på fem prosent.

Partiet gikk inn i det sosialdemokratiske partiet Samfylkingin ved det nevnte partis landsmøte våren 2009.

## Referanser


## Eksterne lenker
*
Pityriasis rosea

**Pityriasis rosea** er en akutt oppstått hudlidelse som forsvinner av seg selv. Den har ikke eget norsk navn.

## Symptomer
Vi kjenner ikke årsaken til at noen får Pityriasis rosea. Mye tyder på at utslettet er en reaksjon i huden  etter en virusinfeksjon.

Utslettet starter som regel med en enkelt rødlig og lett skjellende flekk på huden. Denne kalles den primære medaljong, og kan sees opptil et par uker før det egentlige utslettet begynner.

Det mer utbredte utslettet ved Pityriasis rosea, som oppstår etter  den primære medaljongen, finnes på kroppen og litt ut på overarmene (det såkalt T-skjorte området). Noen ganger kan man få et enda mer utbredt utslett.

Det kan være få eller mange flekker. Disse er blek-rødlige og lett skjellende. Flekkene er ellipseformede med ellipsens lange akse langs hudens naturlige hudfolder. Primærmedaljongen er som regel den største, og den kan være flere centimeter i diameter.

Utslettet kan klø, men klør vanligvis ikke mye.

## Råd
Hudlidelsen er mest alminnelig hos unge, men kan sees i alle aldersgrupper.
* En bør unngå overdreven bruk av vann og såpe, da dette kan irritere huden.
* Sollys kan ofte redusere kløen og bringe utslettet til ro.

## Diagnostisering
Diagnosen kan som regel stilles ved at legen ser på utslettet og dets utbredelse og får opplysninger om primærmedaljong og tidsforløpet. Hvis utslettet ikke er helt typisk, kan det være nødvendig å ta en vevsprøve fra huden.

Overdrevet bruk av vann og såpe kan forverre utslettet.

## Prognose og behandling
Utslettet forsvinner av seg selv i løpet av en til to måneder. Som regel har man Pityriasis rosea kun én gang i livet, men hos enkelte kan hudlidelsen komme igjen.

Som regel behøves ingen behandling. Ved sterk kløe kan man behandle utslettet med binyrebarkhormonkrem (steroider), eldre kløestillende antihistaminer eller med lysbehandling.
Verdens flyktningdag

**Verdens flyktningdag** er en FN-dag som markeres den 20. juni. Dagen er opprettet for å få oppmerksomhet for flyktningers liv verden over. Dagen ble etablert i år 2000 av FNs generalforsamling og ble først markert i 2001. Datoen ble valgt for å falle sammen med Afrikas flyktningdag. FNs høykommissær for flyktninger (UNHCR) velger hvert år et tema og koordinerer markeringer verden over.

## Se også
* Liste over FN-dager
* Den internasjonale migrasjonsdagen
* FNs menneskerettighetsdag

## Eksterne lenker
* 
*  World Refugee Day, via FNs høykommissær for flyktninger (UNHCR)
* Verdens dag for flyktninger , via FN-sambandet
Pavemobil

**Pavemobil** er det uformelle navnet på spesialbygde motorkjøretøy som brukes til kjøring av paven. Bilen har ofte blitt konstruert slik at paven er synlig for store folkemengder. Mercedes-Benz har vært offisiell leverandør av pavemobiler siden 1930-tallet, men paven bruker også biler av andre merker.

Etter mordforsøket på pave Johannes Paul II den 13. mai 1981 ble pavemobilene forsterket med panserglass, selv om paven ikke alltid bruker dette. I sin første tid som pave brukte Benedikt XVI et åpent kjøretøy.

Flere av kjøretøyene som er spesialbygd for pavens besøk har blitt igjen i de aktuelle landene og brukt ved senere besøk. De pavemobilene som fantes i Mexico og Filippinene ble utstilt da Johannes Paulus II døde, og for menneskene i disse landene som ikke kunne reise til Roma ble disse naturlige samlingssteder.

## Kjøretøy brukt som pavemobil
(*Ufullstendig liste*)
* Ford laget en serie *pavemobiler* til Vatikanet som var basert på produsentens limousiner. Et kjøretøy ble brukt av Paul VI under hans besøk i New York i 1965 og i Bogotá i 1970.
* Francisco på Filippinene laget et spesialbygd kjøretøy som hadde panserglass og forsterkning mot sprenglegemer. Kjøretøyet ble finansiert gjennom frivillige donasjoner. Da pave Johannes Paul II døde ble det utstilt ved Quiapo Church og ble et valfartssted for de som ikke kunne reise til Roma. http://news.inq7.net/nation/index.php?index=1&story_id=32859
* Land Rover laget en pavemobile for pave Johannes Paul IIs besøk i England. Denne finnes idag utstilt på Imperial Palace i Las Vegas.
* Mercedes-Benz har tidligere laget pavemobiler på sine SUVer av G-klasse, og de nåværende modellene er basert på ML-klassen som selges i USA.
* FSC Star, en lastebilfabrikant fra Starachowice i Polen, laget to kjøretøy før pave Johannes Paul IIs besøk i hjemlandet (Polen). De ombygde lastbilskarosseriene hadde en maksfart på 6 km/t.

## Kardinal Ratzinger

Den VW Golf som tidligere var eid av kardinal Joseph Ratzinger innen han ble pave Benedikt XVI, ble av sin neste eier solgt på internettauksjonssiden eBay. http://www.msnbc.msn.com/id/7750782/ Selv om denne strengt tatt ikke er en pavemobil, har den fått mye oppmerksomhet siden paven er tidligere eier. 

Det antas at kardinal Ratzinger ikke har hatt førerkort og sannsynligvis bare har vært passasjer. Antagelig har hans personlige sekretær kjørt bilen og sørget for de fleste ærender som bilen ble brukt til.

Bilen er nå utstilt i et kjøpesenter i Berlin.

## Referanser


## Eksterne lenker
* 
* Lehmann-Peterson Pavemobil-limousiner 
* Hvem skal bygge neste pavemobil?
Yuejing

***Yue jing*** (kinesisk:  樂經, pinyin: *Yuè jīng*) eller ***Musikk-klassikeren*** var et verk som noen ganger omtales som det sjette av de (nå) fem konfucianske klassikere. Den var gått tapt før Han-dynastiet, vel under den stor bokbrenningen i 213 f.Kr. under Qin-dynastiet. Spor etter verket den kan gjenfinnes i andre gamle kinesiske klassikere som Zuo Zhuan (左傳) og *(Riteboken*, 禮記). 

Det antas at *Yuè jīng* var en pendant til *[[Shijing]]* (詩經), en annen av de fem klassikerne, og nyttig for fortolkningen av Shijing.
Hanahallen

**Hanahallen** er en idrettshall på Hana i Sandnes. Hallen åpnet oktober 2006 og ligger like ved Hana skole. Hallen er 1800&nbsp;m² stor og har tribune med plass for 200 personer. Hallen ble delfinansiert gjennom innsamling av penger fra beboere i området, og Hana Idrettslag er deleier. 

Hallen er en flerbrukshall, og er hjemmearena for Hana Idrettslag. Hanahallen brukes også til innebandy og er hjemmearenen til Sandnes Innebandyklubb.

## Innebandy
Sandnes IBK er en innebandyklubb med tilhørighet i Hanahallen. Hallen brukes i forbindelse med Sandnes IBKs hjemmekamper og minirunder i innebandy.
Cockpit

**Cockpit** er tradisjonelt et engelsk ord for en arena hvor det foregår hanekamp, som er en blodsport der to haner som kjemper mot hverandre om å stå høyest på rangstigen.

**Cockpit** kan ha flere betydninger.

## Fartøystyring
* Førerhus i en vanlig bil eller annet kjøretøy
* Førerhytte, styrehus på en traktor
* Førerkabin i et fastvingefly
* Kokpit, eldre maritimt uttrykk et rom på en lystbåt med sitteplasser lavere enn dekket, aktenfor kahytten
* Sittebrønn i en kajakk
* Sittebrønn i en formelbil,  for eksempel Formel 1 eller IndyCar, eller en kabriolet 
* Sittebrønn brukes i blant også om det enkelte setet i førerkabinen på småfly eller fly uten tak

## Se også
* Bro (skip), område eller rom der et skip blir styrt, i dag ofte integrert med styrhus, og på mindre båter også med dekkshus
* Kabin, lukket oppholdsrom ombord i et skip, fly og (sjeldnere) tog eller bil
* Kahytt
* Kupé, på tog og biler
* Lugar
* Passasjerkabin
Ladejarlen videregående skole

**Ladejarlen videregående skole**, opprinnelig **Det maritime skolesenter i Trondheim**, var en offentlig videregående skole på Ladehammeren i Trondheim kommune.

Det maritime skolesenteret ble bygget i årene fra 1957 til 1964, etter tegninger av arkitekt Asbjørn Stein. Skolesenteret ble offisielt åpnet av kong Olav V den 12. oktober 1964. Skolesenteret bestod av flere kommunale og statlige fagskoler, som Trondheim navigasjonsskole (Sjømannsskolen), Trondheim maskinistskole, Trondheim tekniske fagskole, Statens kjølemaskinistskole, Statens fiskarfagskule og Trondheim kokk- og stuertskole. Fiskarfagskulen flyttet senere til Frøya.

I 1989 ble skolesenteret samlet til én administrativ enhet, Ladehammeren videregående skole. I august 2001 ble Trondheim kokk- og stuertskole, som hittil hadde holdt til på Ladehammeren, men stått selvstendig, slått sammen med Ladehammeren videregående skole til Ladejarlen videregående skole, navngitt etter Ladejarlen . På 2000-tallet hadde skolen ca. 400 elever, 130 studenter (tilknyttet Trondheim tekniske fagskole) og 120 ansatte.

I 2008 ble deler av Ladejarlen videregående skole vedtatt sammenslått med Charlottenlund videregående skole, og virksomheten flyttet dit. Hoveddelen av Ladejarlen ble slått sammen med Strinda videregående skole, som i 2013 flyttet inn i nye lokaler på Tyholt. Trondheim martime fagskole flyttet ut fra Ladehammeren i februar 2016, og Ship Modelling & Simulation Centre (SMSC) sommeren 2017. Bygningene har siden stått tomme.



## Referanser
Manovar

**Manovar** er norsk variant av engelske *man-of-war*, i det minste i Grimstad, og ble benyttet av Henrik Ibsen i hans dikt *[[Terje Vigen]]* (1861). *Man-of-war* var den engelske betegnelsen på store krigsskip i seilskutetiden. Den ble mest brukt om skipene med to eller flere kanondekk. Ordet *manovar* er en sammentrekning av det engelske og ble ofte brukt i sjøfortellinger fra Napoleonskrigene.

Ordet er nå så godt som ute av bruk i denne forstand, men er tatt i bruk av bandet Manowar. Ellers er det vanligste navnet på maneten portugisisk krigsskip det engelske *portuguese mano'war* eller norsk *Portugisisk manovar*.

«Man o'War» (1917–1947) var navnet på en berømt amerikansk fullblods galopphest i mellomkrigstiden.

## Referanser
Lucius Aemilius Paullus (general)

**Lucius Aemilius Paullus** (død 216 f.Kr.) var en romersk general og konsul, to ganger, i 219 og 216 f.Kr.

Første gang han tjente som konsul, beseiret han Demetrius av Faros i den andre illyriske krig. Under den andre punerkrigen ble han valgt til konsul for andre gang og ble drept i det romerske nederlaget i slaget ved Cannae. Han var far til Lucius Aemilius Paullus Makedonicus, og hans datter Aemilia Tertia giftet seg med Scipio Africanus.

## Referanser


## Eksterne lenker
*
Snømannen

:*For den britiske filmen fra 2017, se [[Snømannen (spillefilm)|Snømannen]]. For den britiske tegnefilmen fra 1982, se [[Snømannen (tegnefilm)]]*

***Snømannen*** er Jo Nesbøs syvende roman om politiførstebetjent Harry Hole, gitt ut i 2007. Nesbø mottok Bokhandlerprisen for andre gang for denne boken.

## Handling
Boken handler om Harry Hole, som oppdager en merkelig sammenheng mellom oppsiktsvekkende mange forsvinningssaker de siste ti årene. Fellestrekkene er at de er gifte kvinner med barn, og at de alle har forsvunnet på senhøsten - akkurat rundt årets første snøfall. Sammen med sin nye kompanjong i politiet, Katrine Bratt, kommer Harry på sporet av en seriemorder som dreper kvinner og lager snømenn.

I tillegg handler boken om Harrys forhold til hans store kjærlighet; Rakel, og hennes sønn; Oleg, samt hennes nye kjæreste, legen Mathias Lund-Helgesen. 

Handlingen i *Snømannen* er lagt til Oslo og Bergen. Også i denne boken bruker Nesbø flere lenker tilbake til tidligere saker om Harry Hole. Eksempelvis nevnes stedsnavnet «Toowoomba» flere ganger både i *Flaggermusmannen* og *Snømannen*. 

## Filmatisering

Filmatiseringen av boken har vært et tema omtrent siden den kom ut. Etter mye om og men gav Jo Nesbø til slutt etter og solgte rettighetene til filmatiseringen til produksjonsselskapet Working Title. Det lå lenge i kortene at stjerneregissør Martin Scorsese skulle stå for regien etter Nesbøs eget ønske. Han ble annonsert offisielt som regissør, men ga fra seg oppgaven. Han ble imidlertid sittende som eksekutiv produsent for filmen. Filmens regi gikk til slutt til svenske Tomas Alfredson som slo gjennom i Hollywood med spionthrilleren *[[Muldvarpen (film)|Tinker Tailor Soldier Spy]]* (også produsert av *Working Title*). Filminnspillingen startet i Oslo i januar 2016, og rollen som Harry Hole spilles av tysk-irske Michael Fassbender.

Filmen hadde premiere fredag 13. oktober 2017.

## Referanser


## Eksterne lenker
* ''Snømannen'' på Aschehougs hjemmeside
Kåre Virud

**Kåre Virud** (født 1943) er en norsk bluesmusiker, -komponist og -låtskriver. 

En av hans første opptredener som musiker var med det lokale rockebandet The Tornadoes i Notodden teater i 1962. I et intervju i forbindelse med sin egen 60-årsdag i 2003 fortalte han at han oppdaget blues-sjangeren i København i 1964, og startet det som trolig var Norges første bluesband i et bomberom på Notodden i 1965.

Etter «lære- og vandreår» i Oslo, København og til sjøs debuterte han i 1974 med *Barbeinte engel*. Hans dragning mot Bob Dylan gjennomsyrer det meste av hans verk, og førte ham i 1970-årene i kontakt med Jan Erik Vold, som gjendiktet Dylans tekster til norsk, noe som førte til  platen *Virud synger Vold skriver Dylan*.

Sammen med Lars Saabye Christensen dannet han «*poesibluesbandet*» Norsk Utflukt i 1991. Bandet ga ut fire plater mellom 1993 og 2004. 

## Priser og utmerkelser
Virud fikk i 1995 Gammleng-prisen i klassen «Pop». Året etter mottok han Notodden Blues Festivals Bluespris, og i 2002 fikk han Norsk Hydros kulturpris. I februar 2014 blei han tildelt Telemark fylkeskommunes kulturpris.

Han ble nominert til Spellemannprisen både i 2002 og i 2003.

## Diskografi
* *[[Barbeinte engel]]* (1974) 
* *[[Vår daglige blues]]* (1975) 
* *[[Virud synger Vold skriver Dylan]]* (1977) 
* *[[Stein. Regn]]* (1981) 
**Blueslaget* (1984)
**Sjuende sønn* (1992)
**Med lyset på* (1993)
**Diger og gul* (1997)
* *Kåre Virud i teatret* ( 2000) 
**I Teateret* (2001) – konsertplate med opptak fra en konsert i Notodden teater
**Det blå arret* (2002) – med Norsk Utflukt
* Kåre Virud Band: *[[Ild og Vann]]* (2006) – vant Spellemannprisen 2005 i kategorien «Blues».

## Referanser


## Eksterne lenker
* mic.no biografi fra ''Norsk pop- og rockleksikon
Lånord

**Lånord** er ord som har kommet inn i ordforrådet til et språk fra et annet språk, til forskjell fra arveord, som var en del av ordforrådet da språket (eller språkfamilien det er en del av) ble dannet. Et annet begrep for det samme er *importord*. Man kan skille mellom lånord og fremmedord, der forskjellen er at lånord i større grad blir en naturlig del av mottagerspråket.

Lånordsforskning er viktig i språkhistorisk forskning av flere grunner. For utforskningen av språkslektskap gjelder det å skille mellom arveord og lånord. Der to språk har samme ord med samme betydning, vil det være argument for språkslektskap, men bare dersom ordet ikke er et lånord. Et eksempel på tilfeller der dette er aktuelt, er spørsmålet om språkslektskap mellom uralske og tyrkiske språk, der lånord står sentralt.

Lånord kan også fortelle noe om tidligere språktrinn i det långivende språket. For eksempel er det mange urnordiske lånord i finsk, ord som i finsk ikke har gått gjennom de lydendringene de senere gikk gjennom i nordisk, slik at man for eksempel har *kuningas* «konge» og *rastas*, «trost» fra urnordisk **kuningaR* og **trastaR*, der a-en i suffikset forsvant i synkopetiden i germansk.

## Lånord i norsk

Norsk har en stor andel lånord, hvorav størsteparten er hentet fra nedertysk. I senmiddelalderen skjedde en voldsom import av nedertyske ord i det skandinaviske ordforrådet, som endret de skandinaviske språkene dramatisk i forhold til slik språkene var i høymiddelalderen. Det er anslått at mellom 30 og 40 prosent av det norske ordforrådet i dag er hentet fra nedertysk. Ord av nedertysk opprinnelse er f.eks. *arbeid*, *betale*, *bruke*, *føle* og *snakke*. Det er også en god del lånord av latinsk og gresk opprinnelse i skandinaviske språk; dette er ord som gjerne gjenfinnes i de fleste europeiske språk, og som ble tatt opp i norsk langt senere, særlig gjennom universitetene og vitenskapen. Generelt er de nedertyske lånordene i skandinavisk i større grad basisvokabular, altså ord som brukes svært ofte av alle lag av befolkningen, er en nødvendig del av språket og som «føles norske», mens lånord av latinsk og gresk opprinnelse er mer utpregede fremmedord, gjerne ord knyttet til vitenskap og utdannelse (typisk eksempel: *leksikon*). Norsk har også en del lånord fra høytysk og lånord hentet fra diverse andre europeiske språk. Også i vår tid tar norsk opp lånord/fremmedord, særlig fra engelsk, men også fra andre språk. Nye fremmedord kommer inn i språket bl.a. gjennom fjernsynet og Internett.

## Se også
* Fremmedord

## Fotnoter


## Referanser


## Eksterne lenker
* Innbyrdes lån – låneord blant skandinaviske land ''(Engelsk'')
.na

**.na** er Namibias nasjonale toppnivådomene (ccTLD) for Internett.

De er for tiden inne i prosessen med å skille registreringsenhet og registrar, slik som mange andre TLDer, men for nåværende (tidlig i 2006) er bare én registrar akkreditert.

## Registrering
Registrering er tilgjengelig på andre nivå, eller på tredje nivå under diverse kategorier, som inkluderer noen overflødige valg (f.eks. både **.co.na** og **.com.na** for kommersielle selskaper). Priser varierer avhengig av hvilket nivå registreringen gjøres på, hvilken andrenivå kategori en tredjenivå registrering gjøres under, og om registranten er innen- eller utenlands.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .na whois informasjon 
* .na offisiell registreringsenhet
* Registreringsnettsted for .na domenet
.ke

**.ke** er Kenyas nasjonale toppnivådomene (ccTLD) for Internett.

## Registrering
Domenenavn registreres på tredje nivå, under følgende kategorier på andre nivå:

* **.co.ke** – for selskaper
* **.or.ke** – for non-profit organisasjoner eller NGO'er
* **.ne.ke** – for nettverksselskaper
* **.go.ke** – for regjeringen. Dokumentasjon kreves.
* **.ac.ke** – for høyere utdanningsinstitusjoner. Dokumentasjon kreves.
* **.sc.ke** – for lavere og midlere utdanningsinstitusjoner. Dokumentasjon kreves.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ke whois informasjon 
* Registreringsnettsted for .ke domenet
John T. Scopes

**John T. Scopes** (født 3. august 1900 i Paducah i Kentucky, død 21. oktober 1970) var en amerikansk lærer i Dayton i Tennessee som i 1925 ble anklaget for å ha forbrutt seg mot en lov som la ned forbud mot å undervise elever i evolusjonslæren. Rettssaken fikk stor publisitet, og ble kjent som *Scopessaken*. Den 21. juli samme år ble Scopes ilagt en bot på 100 dollar.

## Referanser
Alamogordo

**Alamogordo** er en by i New Mexico i USA. Ved folketellingen i år 2000 var befolkningen i byen på 35&nbsp;582 mennesker. Bynavnet kommer fra spansk og betyr «tykt cottonwood-tre». Alamogordo er administrasjonssenter i Otero County. Nær Alamogordo ligger to store militærbaser, Holloman Air Force Base og White Sands Missile Range. Alamogordo er kjent for at verdens første kjernefysiske eksplosjon, Trinityprøvesprengningen, fant sted ved byen den 16. juli 1945.

## Referanser


## Eksterne lenker
*
Knut Hamre

**Knut Hamre** (født 1952) er en norsk folkemusiker på hardingfele.

Hamre er fra Granvin i Hordaland. Han har arbeidet som kulturskolelærer og som fylkesmusiker.  Han har vunnet en lang rekke priser: Landskappleiken sju ganger, Myllargutprisen 1986, *Edvard Grieg-prisen*, Hilmar Alexandersens minnepris 1993, og Anders Kjerlands minnepris 2000. Sammen med Bjarne Herrefoss og Hallvard T. Bjørgum vant han Spellemannprisen 1998 i klassen folkemusikk for albumet *Toneflaum*. Han var dessuten nominert til Spellemannprisen 1994 i klassen folkemusikk/gammaldans for *Fargespel* og til Spellemannprisen 2000 i samme klasse for *Håstabøslåttar*. Han vant Folkelarmprisen 2014 i klasen solo for *Spelarhola* (med Alexander Aga Røynstrand og Åse Teigland) og Folkelarmprisen 2019 i klassen dokumentasjon for *Slåttar frå Granvin*. I 2017 ble han utnevnt til kommandør av St. Olavs Orden «for den framståande innsatsen hans for norsk folkemusikk.»  

## Diskografi
* *Nøringen* 1981 
* *Slik spelar Knut* 1984 
* *Fargespel* 1992 
* *Trio*, sammen med Geir Botnen og Reidun Horvei, 1992 
* *Toneflaum*, sammen med Bjarne Herrefoss og Hallvard T. Bjørgum, 1998 
* *Å*, sammen med Steve Tibbetts og Mark Anderson, 1998 
* *Håstabøslåttar*, sammen med Åse Teigland og Frank Rolland 1999
* *Halldors ånd *, sammen med Åse Teigland og Frank Rolland 2000
* *Rosa i totnen*, sammen med Benedicte Maurset, Nils Økland og Sigbjørn Apeland 2004
* *Anima*, sammen med Nils Økland, Philppe Perliot, Elisabeth Seithz, Benedikte Maurseth 2007
* *Eg ser deg*, sammen Turid Nerdrum Spildo 2009
* *Ferd*, (2012, Heilo/Grappa)
* *Slåttar frå Granvin* (2018, Heilo/Grappa) 4 CD-er og bok
* *Slåttar etter Anders Bonde* (2019, ta:lik)
* *Slåttar frå Kvam, Ulvik, Eidfjord og Ullensvang* (2023, ta:lik), sammen med Benedicte Maurseth, Annlaug Børsheim og Lajla Renate Buer Storli

## Referanser
The Fragile Art of Existence

***The Fragile Art of Existence*** er det eneste albumet gitt ut av det amerikanske power metal bandet Control Denied. Bandet ble oppløst etter at låtskriver Chuck Schuldiner døde av kreft i 2001.

## Sporliste
# «Consumed»  – 7:24
# «Breaking the Broken»  – 5:41
# «Expect the Unexpected»  – 7:17
# «What If....?»  – 4:29
# «When the Link Becomes Missing»  – 5:17
# «Believe»  – 6:10
# «Cut Down»  – 4:50
# «The Fragile Art of Existence»  – 9:38

## Besetning
* Tim Aymar – Vokal
* Chuck Schuldiner – Gitar
* Steve DiGiorgio – Bass
* Shannon Hamm – Gitar
* Richard Christy – Trommer

## Eksterne lenker
*
Hjalmar

:*For tegneserien Hjalmar, se [[Hjalmar (tegneserie)]]*
**Hjalmar** er et nordisk guttenavn med opprinnelse i det norrøne navnet *Hjálmarr*, som er dannet av det norrøne ordet *hjalmr*, som betyr «hjelm», og navneleddet *-ar* som kan ha opprinnelse i de urnordiske ordene **hariaR*, «kriger», eller **wariaR*, «forsvarer».

Hjalmar har navnedag 16. januar i Norge og Sverige og 20. november i Finland.

## Utbredelse
Navnet *Hjalmar* var vanlig i Norge fra 1880- til 1920-årene og hadde en popularitetstopp med 0,7 % i 1898.

*Hjalmar* er i dag et nokså sjeldent navn, men variantene *Jari* og *Jalmari* er mye brukt i Finland. Formen *Hjalmar* er, relativt sett, mest brukt på Færøyene. Varianten *Hjálmar* er også noe brukt på Island.

|}

Hjalmar var et populært navn på norske guttebarn på 1880- og 1890-tallet.

## Kjente personer med navnet Hjalmar
* Hjalmar «Hjallis» Andersen, norsk skøyteløper
* Hjalmar Riiser-Larsen, norsk offiser
* Karl Hjalmar Branting, svensk politiker, pressemann og vinner av Nobels fredspris
* Hjalmar Johansen, norsk offiser og polarfarer

## Referanser


## Eksterne lenker
*
Per Kvist

**Vidar Wexelsen** (1890–1947), bedre kjent under psevdonymet **Per Kvist**, var en norsk skuespiller,  forfatter, sanger og revyartist.

## Karriere
Han var tilknyttet flere revyscener i Oslo og skrev en rekke muntre viseslagertekster (deriblant «Ola var fra Sandefjord», «K.N.S.-visen» og «Leve De forenede nasjoner»), revyer og kabareter samt flere guttebøker.

I 1925 var Kvist ansvarlig for tekstene til Chat Noir-revyen *[[Ikke mas, alle får]]*, som ble en stor publikumssuksess. Musikken var av Kolbjørn Svendsen. I 1926 fikk Kvist og Svendsen en ny suksess på samme scene med revyen *[[Lån meg øre!]]*.

Per Kvist skrev også teksten til «Sommersangen» (Melodi: H. Larssen), som vant Norsk Musikkforlags førstepris i «Sommerens konkurransemelodier» (1936). Sangen «Pølsemaker, pølsemaker», som ble fremført av Leif Juster i filmen *[[Den forsvundne pølsemaker]]* (1941), hadde også tekst av Per Kvist.

## Privatliv
Kvist var sønn av Anna f. Nilssen (1853–1942) og Vilhelm Andreas Wexelsen (1849–1909); faren var prest og ble biskop i Nidaros bispedømme.  Søstera Anna Beate (1875–1954) ble mor til Karl Evang og Wilhelm Evang.

I 1919 giftet Per seg med Kally Bachke (1891–1943), datter av Kalle Løchen av slekten Løchen). Paret gikk fra hverandre, og Per giftet seg på nytt i 1932 med skuespilleren Sigrun Svenningsen (1902–1971).

## Bibliografi
* : *16 cabaretviser*, Bergen
* : *Tolv viser*, Trondheim
* : *Glade gutteår*, fortelling
* : *Stud. midd. Nils*, fortelling
* : *Nils dekksgutt*, sjøfortelling for gutter
* : *Tyve av mine beste viser fra «Chat noir» og «De to små kroner»*
* : *Den røde hånds liga*, Nils og Nilsanerne
* : red.: *Når katten er ute …, Chat Noir 1912–1942*, jubileumsskrift (red.)
* : *Lillegutts dagbok. For småpiker og smågutter*

## Filmografi
* : *[[Syv dage for Elisabeth]]* – Gunnar Erlind, lektor
* : *[[Madame besøker Oslo]]* – Båtsmann på Mayfair
* : *[[Fjeldeventyret]]* – Ole Finberg, student
* : *[[Fantegutten]]* – Elias, en tater
* : *[[Op med hodet]]* – Skuespiller
* : *[[Vi vil oss et land…]]* – Skattemesteren
* : *[[De vergeløse (film)|De vergeløse]]* – Mathias

## Referanser


## Eksterne lenker
* 
* Biografi i ''Norsk pop- og rockleksikon'' fra 2005
* Kort omtale som kunstner fra Akershus